Facebook va colecta datele personale ale utilizatorilor WhatsApp. Elon Musk recomandă o nouă aplicaţie de mesagerie.
WhatsApp schimbă termenii serviciului şi forţează utilizatorii să partajeze datele personale, inclusiv numărul de telefon şi locaţiile cu Facebook, compania-mamă. Unii critici, inclusiv CEO-ul Tesla Elon Musk, au sugerat utilizatorilor să treacă la aplicaţiile de mesagerie criptată Signal şi Telegram. Un reprezentant WhatsApp a declarat că schimbarea va permite stocarea chat-urilor din WhatsApp folosind infrastructura Facebook.
WhatsApp, aplicaţia de mesagerie criptată care se laudă că este un serviciu axat pe confidenţialitate, va forţa utilizatorii să partajeze datele personale cu Facebook, compania care deţine serviciul, relatează Business Insider.Într-un mesaj trimis miercuri utilizatorilor, WhatsApp spune că aceştia trebuie să lase Facebook să colectezele datele de pe aplicaţie, inclusiv numerele de telefon, locaţiile şi multe altele. Dacă utilizatorii nu sunt de acord până pe 8 februarie, nu vor mai avea acces la WhatsApp.Ca urmare a acestui anunţ, mai multe persoane au recomandat folosirea unor aplicaţii precum Signal sau Telegram."Signal şi Telegram sunt acum alternative mai bune dacă sunteţi îngrijoraţi de confidenţialitatea dumneavoastră", a scris pe Twitter editorul TechCrunch, Mike Butcher. El a arătat diferenţele dintre WhatsApp, Signal şi Telegram în ceea ce priveşte colectarea datelor.Şi Elon Musk a lansat această recomandare: "Folosiţi Signal".Facebook a cumpărat WhatsApp în 2014, iar în 2016 a oferit şansa utilizatorilor de a renunţa la partajarea datelor cu Facebook.